Toulicia. 619 



et supra excisuram in rostellum incurvum (quorum unum alterumve styli fissi reliquiis 

 coronatum) terminatis basi in alam aequilatam vel sensim angustatam productis 

 maturitate axe nullo vel basi tantum rudimentario relicto a se invicem secedentibus, 

 apice sub rostellis denique rima longitudinali perforatis et ob loculorum et alarum 

 reticulato-venosarum compagem spongiosam subbipartibilibus, puberulis, endocarpio 

 ab epicarpio solubili chartaceo e cellulis polygoniis pachydermicis canaliculato-punctatis 

 exstructo. Semina tumide lenticularia, testa tenuiter crustacea spadicea, strato cellu- 

 larum extimo staurenchymatico, hilo oblongo albido. Embryo curvatus, notorrhizus, 

 carnosus, oleo aleuro et amylo foetus, cotyledone interiore subcircinata, exteriore 

 incurva interiorem amplectehte, radicula brevi basilari plica testae excepta. — Arbores 

 vel arbusculae erectae. Folia sparsa, exstipulata, petiolata, plerumque abrupte pinnata, 

 rarius foliolo torminali (in T. acuminata et interdum in T. tomentosa) aucta, saepius 

 oo-juga, rarissime depauperatione simplicia (in T. tomentosa), rhachi nuda teretiuscula 

 vel a lateribus compressiuscula; foliola opposita vel alterna, breviter petiolulata, 

 petiolulis interdum bulboso-tumidis, elliptica vel lanceolata, convexa, bullata, vel 

 plana, obtusa vel acuminata, integerrima vel serrato-dentata, penninervia et saepius 

 arcte reticulata (venis — ultimis exceptis — plerumque per diachyma totum trans- 

 missis), membranacea vel crassiuscule coriacea, glabra et interdum laevigata vel subtus 

 subhirsuto-tomentosa (in T. tomentosa), glandulis microscopicis majoribus clavato- 

 capitatis raris fugacibus (uti sepalorum dorsum et margo) adspersa, cellulis secretoriis 

 substantia saponino affini foetis in aliis parvis crebrioribus vel raris, in aliis nullis 

 instructa, epidermide in nonnullis mucigera. Paniculae magnae subterminales, sparsim 

 ramosae, ramis dichasia vel pleiochasia pluriflora, saepius glomeruliformia, ad apices 

 vero depauperata gerentibus; pedicelli breves, immo brevissimi, minutim bracteati et 

 bibracteolati, articulati; alabastra globosa. Flores in ordine mediocres, albi, sepalis 

 petalisque in aliis (e. g. in T. laevigata) cellulis secretoriis sat crebris, in aliis nullis 

 instructis. Fructus sat magni, ad 3,5 cm longi, 3 cm lati, breviter elliptici vel obovati, 

 loculis largis 1 — 1,2 cm longis et latis, sicci e stramineo subfusci. Semina large lenti- 

 cularia. 



Species 14, plurimae Brasiliae (quarum 1 praeterea Paraguariam habitat), 3 

 Guianae [T. guianensis Aubl., pulvinata R., patentinervis I!.), 1 Peruviae (T. reticu- 

 lata R.), 1 Venezuelae (T. megalocarpa R.) incolae. 



Obs. Genus fructus forma exteriore quodammodo ad Serjaniam accedit, attamen ejus fabrica 

 interiore et floris indole recedit, nee non habitu maxime differt. His omnibus alia genera fructibus 

 alatis gaudentia, Atalayam et Thouinidium, appropinquat et mediante genere quam inaxime affini 

 »Porocystis« ad Sapindum, cui flores symmetrici nequaquam sunt alieni, accedit. 



Lignum in Guiana taedas suppetit, quam ob rem Toulicia guianensis a Gallis nomine »ßois 

 ilatnbeau« salutatur. 



Conspectus specierum. 

 Sect. I. Eutoulicia Radlk. in Sitzungsber. bayer. Akad. VIII. 

 (1878) 371; in Durand, Ind. Gen. (1887) 74, in Engl. u. Prantl, 

 Nat. Pflanzenfam. III. 5. (1895) 315 et in Fl. Bras. XIII. 3. 

 (Fase. 124, 1900) 499: Petala 4, squama profunde bifida aucta; 

 discus unilateralis; flores glomerulati; foliola integerrima 

 (magna, numerosa). 

 A. Discus glaber. 



a. Foliorum rhachis lateraliter compressa, subtus carinata; 

 foliola oblonga, subsessilia, chartacea, tenuiter reti- 

 culata, epidermide non mucigera (sp. guianensis) . .1.7'. guianensis. 



b. Foliorum rhachis teretiuscula; foliola ovato-elliptica, 

 petiolulis crassis pulviniformibus insidentia, coriacea, 

 grossiuscule reticulata, epidermide non vel vix mucigera 



(sp. guianensis) 2. T. pulvinata. 



